כיום הזמנת מוצר באינטרנט מתבצעת בצורה מאוד פשוטה ואורכת מס' דקות בלבד. לאחר שבחרתם מוצר, לחצו על BuyitNow. כעת, איביי תבקש ממכם להתחבר לאתר או לקנות את המוצר כאורחים. אם תלחצו על האפשרות הראשונה, תועברו להתחברות לאתר עם שם משתמש וסיסמא. אם אינכם רשומים, תוכלו בכמה לחיצות להירשם בקלות לאיביי עם חשבון הג'ימייל או חשבון הפייסבוק. דרך זו היא מומלצת יותר. לאחר מכן תועברו לעגלת הקניות לתשלום והזנת הכתובת. אם תקנו כאורחים תועברו מייד לעגלת הקניות, שם יש להזין כתובת משלוח בשפה האנגלית. לאחר מכן, ללחוץ מצד ימין למעלה על Confirm AND pay. זהו, המוצר בדרך אליכם!